cyanic-selkie/wikianc huggingface dataset:
Johann Sebastian Bach
Lüneburg
Det som står fast er at den 15. mars 1700, to uker før han fylte femten år, tok Bach fiolinen og reiste til Lüneburg sammen med sin atten år gamle venn Georg Erdmann. Den 320 kilometer lange distansen ble delvis tilbakelagt til fots. De var på plass i koret ved Michaelisschule 3. april 1700 og begge to ble akseptert i elitekoret Mettenchor («matinékoret»). Skolen la vekt på lingvistikk, teologi og klassisk litteratur, men på studieplanen sto også moderne fag som historie, geografi og fysikk. Fagkretsen var lagt opp for å forberede studentene på universitetsstudier i teologi, jus eller medisin. Da Bach ble uteksaminert våren 1702, snakket han godt latin og hadde fått oversikt over et vidt spekter av fagområder.
Ludwig Senfl
Liv og virke
Til slutt fikk Senfl en post i München, en by med høye musikalske standarder og behov for ny musikk, og som samtidig var relativt tolerant overfor personer med protestantiske sympatier. Etter korrespondansen med Albrecht å dømme var Senfl syk i 1540, og han døde sannsynligvis tidlig på året 1543.
Johann Sebastian Bach
Köthen
I Köthen hadde Bach tittel som kapellmester og Director derer Cammer-Musiquen. Den unge og musikalske fyrsten Leopold av Anhalt-Köthen medvirket ofte som orkesterfiolinist, og de sto hverandre åpenbart nær også personlig, noe man kan se av at både Leopold og søsknene hans, August Ludwig og Eleonore Wilhelmine av Anhalt-Köthen, sto faddere for Bachs sønn Leopold August, som ble født 15. november 1718. Bach ble utnevnt til kapellmester 7. august 1717, og da han underskrev avtalen fikk han 50 taler i håndpenger. I alt lå årsinntekten for kapellmesteren på 400 taler og i tillegg kom et leietilskudd på 12 taler siden de fleste orkesterprøvene foregikk i Bachs hus.
I september 1720 ble organistposten ved St.-Jacobi-Kirche i Hamburg ledig, og Bach sendte inn søknad. Byrådet i Hamburg kalte ham inn til prøvespill, men Bach trakk seg, sannsynligvis fordi stillingen måtte kjøpes for et betydelig beløp. Muligens kan dedikasjonen til markgreve i Christian Ludwig i Brandenburgerkonsertene datert 24. mars 1721 sees i sammenheng med at Bach var begynt å se seg om etter en ny stilling. Det ser ikke ut til at markgreven takket eller betalte Bach for musikken, i det minste finnes det ikke noe dokument som bevitner at det har skjedd. Av forskjellige grunner fikk fyrst Leopold problemer med finansene, så lønnsnedskjæringer kan ha truet. Dessuten ble latinskolen i Köthen dårlig drevet og kan ha vært en årsak for Bach til å søke seg til et sted med bedre utdanningsmuligheter for sønnene.
Overlevering via sønner og elever
En femte sønn, Johann Gottfried Bernhard, skapte stort sett bare bekymringer.
Ved siden av Bachsønnene var det Bachs elever som holdt navnet og den musikalske arven levende i andre halvdel av 1700-tallet. De kjente Bachs-studentene Johann Ludwig Krebs og Johann Philipp Kirnberger gav Bachs komposisjonslære og tempererte stemming videre. Takket være dem ble enkelte av Bachs komposisjoner brukt som læreverk for senere komponister, som den unge Ludwig van Beethoven. Men til tross for det ble knapt noen av Bachs verk offentlig oppført de første åtti årene etter hans død.
Gjenfødelse på 1800-tallet
En entusiastisk Forkel utroper i biografiens siste setning Bach til den «største musikalske poet og den største musikalske deklamatør, som noensinne har eksistert og trolig større enn noen som vil komme.»
Publikum på midten av 1800-tallet var mer fortrolig med Bachs instrumentalmusikk enn med de kirkemusikalske verkene hans, inklusive pasjonene. I året 1850 ble Bach-Gesellschaft grunnlagt av musikerne Schumann, Liszt, Ignaz Moscheles, Louis Spohr, Otto Jahn, Carl von Winterfeld, Siegfried Wilhelm Dehn, Karl Ferdinand Becker og thomaskantoren Moritz Hauptmann. Selskapet hadde som mål å gi ut Bachs komplette verk. Også komponisten Johannes Brahms, som baserte sin musikalske historikk på Bach, var svært delaktig i arbeidet med denne første utgaven av Bachs samlede verk. Da oppgaven var fullført i år 1900 ble Bach-Gesellschaft i henhold til statuttene oppløst, men samtidig ble Neue Bachgesellschaft konstituert etter initiativ av musikologen Hermann Kretzschmar og med medvirkning av komponister og musikkinteresserte som Oskar von Hase, Martin Blumner, Siegfried Ochs, Joseph Joachim, Franz Wüllner og thomaskantoren Gustav Schreck.
St. Hanshaugen (park)
Parken
Tårnhuset og to andre bygninger i parken brukes til barnehager. Mot Geitmyrsveien ligger den lave tømmerbygningen Bjørnehuset som forvaltes av Friluftsetaten og leies ut til arrangementer.
I parken finnes seks skulpturer:
I tillegg kommer relieff av stadsingeniør O.M. Andersen av Gustav Lærum på Tårnhuset.
Situs inversus
Situs inversus (kortform av latin situs inversus viscerum, situs for beliggenhet eller leie, brukt anatomisk for et organs leie i kroppen, inversus for omvendt og viscerum for indre organer. Også kalt situs transversus) er en medfødt tilstand med omvendt, eller speilvendt beliggenhet av organene i bryst- og bukhule.
St. Hanshaugen (park)
1850-årene og senere – parken blir anlagt
Et vannreservoar (trykkreduksjonsbasseng) med tårnhus for oppsynsmannen ble anlagt av vann- og avløpsverket i 1872-1875. Reservoaret ble anlagt fordi det økte vannforbruket på vestkanten nå medførte for dårlig trykk. Fra tårnet i huset ble det gitt værvarsel hver dag. Kun trekant varslet pent vær, trekant over firkant utrygt vær, firkant alene regnvær og firkant over trekant oppklarning.
Drivende hunder
Drivende hunder er en gruppe jakthunder som er særskilt godt utrustet for å spore opp og jage vilt. Dette er hunder som for det meste bruker luktesansen når de jager, i motsetning til hurtig drivende hunder som mest bruker synet. Løs, på drevet halsende hunder har mindre kontakt med jegeren under jakten enn støtende hunder og fuglehunder har, og kan i visse tilfeller slå ut på lange drev når de sporer eller har los. Overvær er bare viktig når hunden kan etablere synskontakt med viltet, men de færreste rasene er hurtige nok til å innhente det.
Carlos Sainz
Sainz ble i 2020 tildelt Fyrstinnen av Asturias' pris for sport.
Heteronympha
Utseende
Middelsstore, brune sommerfugler, vingene med lyse flekker. Langs vingenes ytterkant er det, i alle fall på undersiden, øyeflekker.
EØS-midlene
Styrking av det bilaterale samarbeidet
Det oppfordres i stor grad til å inngå bilaterale partnerskap mellom offentlige og private institusjoner i giver- og mottakerstatene. Samarbeid mellom personer og institusjoner på administrativt og politisk nivå og i privat sektor, akademia og det sivile samfunn er en forutsetning for å styrke de bilaterale forholdene.
Støtteområder
De fem prioriterte sektorene med tilhørende 23 programområder som ble finansiert i perioden 2014–2021, gjenspeiler prioriteringene fastsatt i Europa 2020-strategien — EUs tiårige strategi for smart, bærekraftig og inkluderende vekst — og EUs 11 mål for utjevningspolitikken. Disse sektorene og programmene skal medvirke til vekst og sysselsetting, håndtering av klimaendringer og energiavhengighet, og samtidig til å redusere fattigdom og sosial utstøting. De skal også fremme det bilaterale og internasjonale samarbeidet.
1.	Næringsutvikling, innovasjon og små og mellomstore bedrifter (SMB)
9.	Ungdoms deltakelse i arbeidsmarkedet
19.	Kriminalomsorg og varetekt
22.	Vold i nære relasjoner og kjønnsbasert vold
Samarbeid og eksterne partnere
Mellomstatlige organisasjoner og aktører spiller en viktig rolle i EØS-midlene, ettersom de skal kontrollere at det er samsvar med internasjonale konvensjoner og traktater i hele Europa. Disse organisasjonene yter bistand på områder knyttet til menneskerettigheter, demokrati og rettsstaten. For å sikre at programmer og prosjekter som støttes gjennom EØS-midlene, er i tråd med europeiske og internasjonale standarder, har giverne opprettet strategiske partnerskap med følgende tre europeiske partnere, og disse fungerer som internasjonale partnerorganisasjoner i finansieringsperioden 2014–2021:
2009–2014
Kilde: End Review of the EEA and Norway Grants 2009-2014, rapid assessment: final report, March 2019 (Sluttvurderingen av EØS-midlene 2009–2014).
2004–2009
Utvidelsen krevde at bidragene til utjevning i Europa ble økt betydelig. De fleste av de nye medlemsstatene lå vesentlig under EUs gjennomsnittsnivå når det gjelder sosial og økonomisk utvikling. Gjennom EØS-midlene ble 1,3 millioner euro stilt til rådighet for perioden 2004–2009. EØS-finansieringsordningen (672 millioner euro) ga støtte til 15 mottakerstater i Sentral- og Sør-Europa. Gjennom den norske finansieringsordningen ble dessuten 567 millioner euro gjort tilgjengelig for ti medlemsstater som sluttet seg til EU i 2004.
Støtteområder
Fra 2004 til 2009 fikk 1 250 prosjekter finansiell støtte gjennom EØS-midlene. Disse prosjektene ble finansiert under følgende støtteområder:
Chandrika Kumaratunga
Chandrika Kumaratunga (født 29. juni 1945) er en politiker fra Sri Lanka. Hun var landets president i over elleve år, fra 12. november 1994 til 19. november 2005. Hun var den første kvinnelige presidenten på Sri Lanka. Hennes forgjenger var Dingiri Banda Wijetunga og hun ble etterfulgt av Mahinda Rajapaksa.
Kumaratunga er medlem av Club de Madrid, en organisasjon som består av mer enn 80 tidligere presidenter og statsministere fra forskjellige land, som arbeider for å fremme demokratisk styresett og ledelse over hele verden.
Tåsen Idrettslag
Tåsen Idrettslag (stiftet 25. mai 1924) er et norsk idrettslag, som holder til på Tåsen i bydel Nordre Aker i Oslo. Klubben driver med tennis, tidligere også med bandy, fotball, innebandy og friidrett.
Filmstjerne
Serien ble en seermessig skuffelse. Premieren ble sett av 264 000, deretter falt seertallene til under 200 000. Finalen ble sett av 265 000.
Bjølsen hospital
Introen til «Bjølsen hospital» er hentet fra Vandrehistorier skrevet og lest av John Erik Riley.
Livio Aiello
Livio Gustav Aiello (født 31. juli 1959) er en norsk musiker. Han er mest kjent som bassist i Oslobandet Raga Rockers, der han har vært medlem siden bandet startet i 1982. Aiello har også bidratt på mye annet, som for eksempel Norske Gutters singel «I'm The Eggman». Aiello er halvt italiensk og bor i Oslo.
Torvmoser
Torv er også kjent for sine konserverende egenskaper. Fra gammelt av har torvmoser vært benyttet mot hevelser, gikt og hudsykdommer med mer. De er også kjent for å ha lindrende effekt på kløe etter insektstikk. Forskjellige typer torvmose brukes i tradisjonelt lafteverk til å tette mellom stokkene og i selve laftehogget. Som den beste mosen til formålet regnes husmose eller etasjemose (Hylocomium splendens), en vanlig moseart over hele landet. I våre dager forskes det også på bruk av torvmoser som naturlige konserveringsmidler for matvarer, for eksempel til å bevare fisk.
Aarhus domkirke
Det innvendige av kirken
Århus domkirke er rikt dekorert med kalkmalerier fra flere tidsperioder og utført av mange forskjellige kunstnere. Her skal kort nevnes noen av maleriene. Kalkmaleriene i koromgangens sydvegg kalles «Alle Sjæles Billede» og er et tredelt motiv. Øverst skildres paradis med en blodig Jesus Kristus og Gud på tronstolen. Under dette er det en skildring av Gregormessen med fremstillinger av flere forskjellige eksempler på sene 1400-talls-personer; kjøpmenn og overklassepersoner. Den nederste delen av maleriet skildrer helvete med et utvalg av datidens torturinstrumenter.
Addy Engels
Addy Engels (født 16. juni 1977 i Emmen, Drenthe) er en tidligere profesjonell nederlandsk landeveissyklist. Han ble profesjonell i 2000, og avsluttet karrieren sin i det belgiske laget Quick Step-Innergetic.
2. divisjon fotball for menn 2007
2. divisjon fotball for menn 2007 var den syvende sesongen 2. divisjon ble spilt med fire avdelinger.
Mauro Facci
Mauro Facci (født 11. mai 1982 i Vicenza) er en tidligere profesjonell italiensk landeveissyklist.
2. divisjon fotball for menn 2007
Toppscorere, uavhengig av avdeling
21 mål:
Sverre Helgesen
Karriere
Helgesen representerte Glimt, Bodø (1920–1923), Bodø og Omegn Idrettsforening (1921–1923) og Tjalve (1923–1928). I 1928 gikk han over i Arbeidernes idrettsforbund og meldte overgang til AIF-foreningen Rollo.
Jan Arnald
Jan Arnald, også kjent under pseudonymet Arne Dahl, (født 11. januar 1963 i Sollentuna i Sverige) er en svensk forfatter, kritiker og litteraturviter.
Harbin
Historie
I desember 1918, under den russiske borgerkrig etter revolusjonen, inntok russiske «hvite» tropper med kinesisk hjelp byen. Da kom det igjen en del russere til byen, blant dem et stort antall jøder.
Donatister
Under den diokletianske kristenforfølgelse 303–305 hadde mange kristne falt fra, og spørsmålet gjaldt hvem som kunne gjenopptas i kirkens sakramentale fellesskap etter at de hadde angret og forholdene var blitt bedre. Ifølge donatismen kunne ikke frafalne prester lengre forrette gyldige sakramenter, ettersom de anså at presten måtte være ubesudlet av slik alvorlig synd. Man forkastet den offisielle kirkes mildhet mot de en gang frafalne og dannet en motkirke som anså seg å være den ene rette. De ble sterke i Nord-Afrika, fremst blant berberne.
Tasqueña metrostasjon
Stasjonen ligger ved byens sørlige bussterminal, Terminal Central de Autobuses del Sur, hvorfra det går busser til landets sørlige delstater.
Fjortis (TV-serie)
Om serien
Serien handler om 13-åringen Mons. Han vokser opp i en solid kjernefamilie med kvalitetstid rundt middager og søndagsturer i skog og mark. Men Mons drømmer om en røffere og mer kaotisk tilværelse, og vil ut av den kvelende familieidyllen. Noen ganger lefler han med tanken på hvordan han kan få foreldrene skilt, bare for å røske opp litt. Sammen med kameraten Joachim streber han etter å bli en ufordragelig fjortis.
Thor Thommesen (1797–1862)
Utdannelse
Thommesen tok merkantil utdannelse med handelseksamen 9. november 1822, og 27. juni 1825 reiste han til Newcastle England med opphold der som avslutning på utdannelsen. Han la seg opp penger ved kommisjonsalg, og 14. juni 1823 kjøpte han seg fri fra militærtjeneste ved å la en annen stille i hans sted, og i 1829 gjorde han det samme for broren Ole Thommesen (1810–1877).
Magne Soone
Magne Johannes Sone (født 11. februar 1910 i Drammen, død 9. august 1981 i Oslo) var tegner, blant annet i nyhetsmagasinet Aktuell, og visesanger.
Lincoln Financial Field
Navnerettighetene ble solgt i juni 2002 til Lincoln Financial Group for USD139,6 millioner i løpet av 21 år. Ekstra byggefinansiering ble fremskaffet ved salg av «Stadium Builder's Licenses» til Eagles' årskortholdere.
1732 Høtten
Mottakelse
Filmen ble kun sett av 8500 på kino, mot et forventet besøkstall på 100 000. Den ble raskt beskrevet som en flopp og ble tatt av programmet ved Oslo-kinoene etter fire uker.
Linn Skåber hadde sin debut som filmskuespiller i denne filmen, i en liten birolle.
Russlands statsminister
Statsministre av den Russiske føderasjon 1991–
Politiske partier:
Quintette du Hot Club de France
Etter første utgivelse (1934) ble bandet (med variert besetning, deriblant tilkom Joseph Reinhardt gitar) meget populært, og foretok en rekke innspillinger og internasjonale turneer, bare avbrutt av den andre verdenskrig. De spilte blant annet i Carnegie Hall, samt ga ut plate med Coleman Hawkins (1937). Ensemblet regnes som et Europas viktigste bidrag til jazz og stilen referes i dag ofte til som String Swing. På 1990-tallet fant man New Quintette du Hot Club de France med Romane og Babik Reinhardt som medvirkende.
Alekseevøya
Alekseevøya er oppkalt etter den russiske marineoffiseren Aleksejev, som utforsket Svalbard i forbindelse med Den svensk-russiske meridianbue-ekspedisjonen 1899-1902.
Werner Christie (1746–1822)
Bakgrunn
Familien på Tysnes prestegård var særdeles velstående, og Werner Christie ble sendt på privatskole i Bergen, før han studerte juss ved Universitetet i København. Han skal også ha studert mekanikk, matematikk, arkitektur og språk i utlandet.
Marmordrift
Ved Hopsfossen på Hop i Fana i Bergen startet han et marmorverk med sager drevet av vannkraft. Fra dette leverte han trappesteiner, gravsteiner, mortere, bordplater med mer i polert marmor, og leverte mye materiale til Christiansborg slott og Marmorkirken i København. I tillegg drev han med kalkbrenning.
På Wernersholm bygde han også en åttekantet kirke med kuppel og spir, kledd i det selvproduserte byggematerialet sitt. Kirken kunne romme hele 800 mennesker. På denne tid var Wernersholm en av attraksjonene i området, og bygningene her ble omtalt både i norsk og utenlandsk litteratur på grunn av den arkitektoniske utforming og materialene som ble benyttet. Kirken ble sammenlignet med både Peterskirken og Pantheon i Roma. Både hovedhuset og kirken ble revet av den neste eieren av Wernersholm, Michael Krohn, som tok over da Christie døde barnløs.
Palazzo Chiericati
Palazzo Chiericati er et palass i Vicenza som ble designet av den italienske renessansearkitekten Andrea Palladio. Palasset står på UNESCOs liste over verdensarven som ett av de 23 bygg i Vicenza som førte byen inn på listen.
I dag huser palasset et museum.
Tikrit
Historie
På 1000 erobret selsjukkene under Tughrul Beg byen. Fra 1149 tilhørte den Fyrstedømmet Arbil, men ble fra 1190 tilhørende den abbasidiske kalifen. Etter kalifene fulgte senere zengidene.
Milred av Worcester
Han deltok på synoden i Clovesho i 747, og signerte regelmessig som vitne på chartere fra kongene Aethelbald og Offa av Mercia.
Ingjald Haaland
Haaland var gift med skuespillerne Mally Carenius (1887–1934) og (fra 1937) Tove Bryn (1903–83).
Louis B. Mayer
Karriere
Som studiosjef var Mayer med på å gjøre Metro-Goldwyn-Mayer til det finansielt mest suksessfulle filmselskapet i verden, og det eneste som gikk med overskudd under den store depresjonen. Han hadde imidlertid flere uoverensstemmelser med produksjonssjef Irving Thalberg over hvilke typer filmer det skulle satses på. Han erstattet Thalberg som produksjonssjef med flere uavhengige produsenter i 1932, etter at Thalberg måtte hvile etter et hjerteinfarkt. Etter Thalbergs død i 1936 tok Mayer over som produksjonssjef. Mellom 1939 og 1950 var Mayer den høyest betalte mannen i USA.
I populærkulturen
Mayer har blitt portrettert i en rekke filmer. I Harlow ble han spilt av Jack Kruschen, i Gable and Lombard ble han spilt av Allen Garfield, i Kjæreste mamma ble han spilt av Howard Da Silva, i RKO 281 - Kampen om Citizen Kane ble han spilt av David Suchet, i Life with Judy Garland: Me and My Shadows ble han spilt av Al Waxman, i De-Lovely ble han spilt av Peter Polycarpou og i The Aviator ble han spilt av Stanley DeSantis.
Anderssonøyane
Anderssonøyane er en ansamling av øyer og holmer på Svalbard, beliggende i Anderssonbukta på vestkysten av Barentsøya. Hovedsakelig bestånde av Anderssonøya, på omkring 7,7 ha, samt noen mindre holmer og skjær, som inngår i Søraust-Svalbard naturreservat.
Anderssonøyane er oppkalt etter Charles John Andersson (1828-67), oppdagelsesreisende i Afrika, som ikke har noen kjent forbindelse med Svalbard. Den første kjente ilandstigning ble foretatt av den tyske oppdager Theodor von Heuglin, 25. aug. 1870 på hans polarekspedisjon 1870-71.
Fire høytider
Fire høytider er en norsk dramaserie på 5 episoder som gikk på NRK1 i 2000. Serien tok utgangspunkt i de fire sentrale overgangsritualene i mange nordmenns liv - dåp, konfirmasjon, bryllup og begravelse. Serien ble fortalte i fire selvstendige historier om verdivalg og personlige dilemma som serieskaperen mente var typiske for "vår tid". Regi var ved Leidulv Risan.
Behmøya
I nordvest ligger Perthesøya. Arealet av øya er om lag 0,2 km².
Desmond Tutu
Desmond Mpilo Tutu (født 7. oktober 1931, død 26. desember 2021) var en sørafrikansk kirkeleder og aktivist som ble verdenskjent i 1980-årene på grunn av sin motstand mot apartheid. Han mottok Nobels fredspris i 1984. Han var den første svarte anglikanske erkebiskopen i Cape Town, Sør-Afrika. Han er også kjent for å ha lansert begrepet «regnbuenasjon» om Sør-Afrikas befolkning, som motsatsen til apartheid-begrepet.
Clemens non Papa
Jacob(us) Clemens non Papa (ca. 1510/1515 – ca. 1556/1558) var en flamsk renessansekomponist, en av de mest betydelige i tida mellom Josquin des Prez og Giovanni Pierluigi da Palestrina. Han ble holdt for å være motettens mester.
Desmond Tutu
Etter apartheid
Tutu mener at Israels behandling av palestinerne er en form for apartheid. Han har gjentatte ganger oppfordret den israelske regjeringen om å respektere menneskeverdet til det palestinske folket, enten de er muslimer eller kristne.
Selskapshunder
Popularitet og mote
I mange land har også såkalte tekopphunder blitt svært populære i senere år, spesielt i USA. Tekopphunder er imidlertid et motefenomen, og hundene kalles derfor gjerne designerhunder. Populariteten følger av at verdenskjendiser har omgitt seg med spesielt småvokste hunder, oppdrettet spesielt etter deres formål og ønsker og ofte uten tanke på rasestandarder og hundenes forgodtbefinnende. Såkalte 50/50 blandinger mellom to raser er helt vanlig og ofte svært kostbare. Supersmå designerhunder kan omsettes for flere titalls tusen kroner per individ (også i Norge), men Norsk Kennel Klub advarer på det sterkeste mot å la seg lure til å anskaffe slike hunder. Typen har ikke oppnådd tilsvarende popularitet i Norden, men de finnes her også. De nasjonale stambokregistrene anerkjenner imidlertid ikke tekopphunder som en egen størrelsesvariant, selv om de er aldri så raserene. Det har imidlertid dukket opp flere nye «internasjonale stambokregistre» som villig vekk stambokfører slike hunder i sine tilpassede kategorier, for en slum penger selvsagt, enten de er blandinger eller renrasede. Oppdrett av slike hunder har dessuten utviklet seg til rene valpefabrikker, kanskje spesielt i USA og Øst-Europa.
Helseproblemer hos småhunder
Et annet tannproblem som ofte gjør seg gjeldende hos småvokste hunder, er at kjevene ikke har rom for alle de 42 tennene hunden skal ha. Dette skyldes at snutepartiet (og derav kjevene) har blitt for kort. Dette kan føre til at tennene tar ny veier når (eller om) de vokser ut. slik at bittet blir feil. Feil bitt kan gjøre det vanskelig for hunden å spise normalt, derfor må mange hunder trekke tenner det ikke er plass for i kjeven.
Celebros
Celebros er en fiktiv elv fra J.R.R. Tolkiens univers Midgard. Den lå i Beleriand, og fløt sammen med elva Taeglin (også kalt Teiglin) som fløt forbi skogen Brethil. Et av strykene i elva var Dimrost.
Nicolai Hauan
Lars Nicolai Hauan (født 11. april 1971 i Oslo) er en norsk musiker og bassist. Han er best kjent som tidligere bassist i Baba Nation. I 2009 ble han medlem i Postgirobygget etter at Gunnar Westgaard hadde forlatt bandet.
Sprint-VM på skøyter 2015
Sprint-VM på skøyter 2015 er det 44. offisielle sprint-VM på skøyter siden det første i 1972. Mesterskapet ble avholdt i Alau i Astana, Kasakhstan den 28. februar og 1. mars 2015.
Kort aktuell historie
Sist en nordmann vant Sprint-VM på skøyter for menn var da Frode Rønning ble sprintverdensmester i Grenoble, Frankrike i 1981. Beste norske plassering i sprint-VM på skøyter for kvinner er Edel Therese Høiseths 2.-plass i 1996 i Heerenveen, Nederland. Men sist gang det var en nordmann på pallen sammenlagt var i 1997, da Roger Strøm tok en fin 2.-plass på Hamar i Vikingskipet.
Luxus Leverpostei
1998–1999
I april 1998 kom techno-albumet: Load Error. 20. mai 1998 fikk de gullplate for Bare ræva, og 14. september 1998 kom albumet Hebd. De var også i Hollywood og spilte inn singelen «Jakten på Pamela». Det ble også laget en video av sangen i Hollywood. Både singelen og videoen ble lagt til Hebd som en bonus. Rett etter utgivelsen sluttet Johnny i gruppa. Kenneth, Mike og Kniksen spilte trommer i hver sine korte perioder. Kniksen har spilt sammen med Bob Kåre i Crush. I august 1999 kom en ny trommeslager, Tommy Jacksonville fra Kristiansand, inn i bandet.
2000
I februar 2000 spilte bandet inn et nytt album, som ble utgitt i august 2000: Tarmgass. Etter en kort periode ble albumet stoppet. I september 2000 sluttet Dennis, etter ni år i bandet. Stålull gikk over på bassgitar, men tilbake til gitaren igjen da Stonehead kom inn på bass. Stonehead har vært med siden november 2000.
2001–2002
DEO var på plass igjen 21. februar i Haugesund, og han spilte med guttene frem til juni 2002. 16.–23. juli 2002 var Gerry hjemme og spilte noen konserter. DEO kom tilbake på synthen i august. Deos siste jobb var på releasepartyet i Flekkefjord 2. november 2002. 3. desember 2002 kom Gerry hjem og var ferdig med studiene, og ble med på veien igjen.
Berggrenøya
Arealet av øya er ca. 0,6 km². Høyeste punkt er 23 moh.
Joseph Wilting
I 1992 utgav han boka Riket som ikke kom. I den hevdet han at 30 mennesker i hans bekjentskapskrets hadde begått selvmord som følge av opplevelser hos Jehovas vitner. Han hevdet videre at medlemmer som var ansatt ved lege- eller advokatkontorer måtte gi taushetsbelagt informasjon til menighetens eldste og at straffbare handlinger som incest vanligvis ikke ble anmeldt. Det ble aldri lagt frem noe dokumentasjon på påstandene, men de skapte oppmerksomhet media og ble gjenstand for debatt i NRKs debattprogram Antenne Ti. Wilting mente selv at han gjennom sin kritikk bekjempet maktstrukturer, mekanismer og doktriner som skapte usunne forhold i trossamfunn. Han advarte også skarpt mot påvirkningen fra den amerikanske trosbevegelsen og ble senere også kritisk til Brunstad Christian Church.
Temperatur
Temperatur i statistisk fysikk
hvor P_k er sannsynligheten for at en tilstand k er okkupert, E_k er tilstandens energi og k_b er Boltzmanns konstant. Partisjonsfunksjonen Z gir normalisering. Temperaturen gir således okkupasjonssannsynligheten til de ulike energitilstandene. Økt temperatur gir større sannsynlighet for at tilstander med høyere energi er okkupert. For en monoatomisk, ideell gass gir dette at gjennomsnittshastigheten til partiklene øker med økt temperatur. (Generelt sett er ikke hastighet et meningsfullt begrep for systemer i statistisk fysikk.)
Allfader
Bandet ble dannet av John E. Andersen og Finn Henriksen i februar 2001. Senere samme år kom deres første demo Nightfall. 11. november 2002 kom det første albumet. From the Darkest Star var en blanding av deres tidligere demoer og to nye låter. I 2005 kom deres andre plate At Least We Will Die Together.
Assisi
Chiara-kirken
Byen inneholder også Santa Chiara-kirken fra 1257 med Klara av Assisis grav og rett nedenfor byen, på utsiden av bymuren ligger San Damiano-kirken hvor Frans av Assisi opplevde at Kristus snakket til ham fra korset.
Transport
jernbanestasjonen i Assisi, som ble åpnet i 1866, utgjør en del av jernbanestrekningen Foligno–Terontola, som også knytter Firenze med Roma. Stasjonen er lokalisert på Piazza Dante Alighieri, i frazione til Santa Maria degli Angeli, rundt 5 km sørvest byens sentrum.
Organ (andre betydninger)
Organ har flere betydninger:
Norges kokkelandslag
Konkurransehistorikk
Ved sølvmedaljen i Kokke-OL 2012 ble laget ledet av Jan Robin Ektvedt. Øivind Dalelv fra Bodø, Eline Gulbrandsen, Miriam Østvik Jenssen, Arnt Skjerve, Adam S. Bjerck, Christopher Davidsen, Morten Rathe, Karl Erik Pallesen, Alexander Berg og Espen Aunaas var også med. Medhus var manager og Eirik Østebø Thomsen commis. Oppgaven besto i å tilberede en treretters varmmeny til 110 personer på tid, samt en buffét med noe kald mat.
Varmmatslag:           Kjell Patrick Ørmen Johnsen(Kaptein i boksen), Tonje Torvanger, Kåre-André Hjartholm, Henrik Falkensten, Christoffer Lofnes, Aron Espeland.
Friedrich Vordemberge-Gildewart
Friedrich Vordemberge-Gildewart (født 17. november 1899 i Osnabrück, død 19. desember 1962 i Ulm) var en tysk Neo-plasticist (De Stijl) maler.
Liv og virke
Han var også medlem av flere andre tilsvarende grupper både hjemme og i utlandet. Han ble, sammen med mange andre erklært for entartet fra 1937 av. Noen av hans verker ble stilt på utstillingen og flesteparten destruert. Han ble tvunget til å forlate Tyskland, og slo seg ned i Nederland, hvor han ble boende til 1954. Ved krigsutbruddet i 1939 var han deltaker på representative utstillinger av moderne kunst i New York, Paris og London.
I 1954 ble han tilsatt som kunstlærer ved Hochschule für Gestaltung i Ulm. Der ble han som lærer og leder for avdeling for visuell kommunikasjon til han døde.
Arbeider (titler på engelsk)
His works include:-
Cédric Vasseur
Biografi
I 2004 ble han arrestert for mistanke om doping sammen med flere andre syklister fra Cofidis, blant andre David Millar. Analyse viste negative prøver og han ble renvasket, men han fikk ikke delta i Tour de France det året fordi undersøkelsene ikke var ferdige da løpet startet.
Danielssenøya
Den ligger like øst for Boeckøya. Arealet av øya er om lag 0,1 km².
Robert Watt
Watt ble verdensmester i ishockey i 1952, OL-turnering i Oslo var også det 19. verdensmesterskapet i ishockey. To år tidligere i 1950 i London spilte han på «Edmonton Mercurys» som representerte Canada og vant VM-turneringen.
Cowdenbeath
Ved folketellingen i 2001 hadde Cowdenbeath 10 950 innbyggere. I 2006 ble folketallet for hele tettbebyggelsen rundt Cowdenbeath estimert til 18 170 innbyggere. Folketallet er beregnet til 12 030 innbyggere for 2022.
Parque de las Arboledas
Parque de las Arboledas er en park i Colonia del Valle i delegasjonen Benito Juárez i Mexico by. Den er kvadratisk og befinner seg mellom gatene José Enrique Pestalozzi, Heriberto Frías, Pilares og Matías Romero. Den er en av de største parkene i delegasjonen, med et areal på 35,09 m². Den ble renovert i 2008.
Nederland under Sommer-OL 1976
Nederland under Sommer-OL 1976. 108 sportsutøvere fra Nederland deltok i elleve sporter under sommer-OL 1976 i Montréal. Nederland vant to sølv- og tre bronsemedaljer og ble nummer 29 på medaljestatistikken.
Gazi Husrev-beg
Gazi Husrev-beg (osmantyrkisk: ) (født 1480, død 1541) var en beg i Det osmanske riket under den første halvdelen av 1500-tallet. Han var militær strateg og donerte samtidig enorme midler til byggingen av Sarajevo. I 1521 ble han guvernør for den osmanske provinsen Bosnia.
Anders Madsens gate (Tønsberg)
Bygningen i Anders Madsens gate 3 er den gamle Almueskolen som ble bygd i 1857. Det ble drevet skole her til 1884 da Slottsfjellskolen åpnet. Gaten het da Skolegaten (Almueskolegaten).
Stavsprang
Beskrivelse
En stavhopper trenger egenskaper som styrke, smidighet, hurtighet, spenst og koordinasjon samt rytme i tilløpet. Et vanlig tilløp ligger på rundt 16-22 steg for seniorer. Stavsprang er trolig en av de mest tekniske friidrettsøvelsene. Stavsprang for herrer har vært med som olympisk øvelse siden starten i Athen i 1896 og stavsprang for damer fra 2000 i Sydney. Stavsprang er også en av grenene i herrenes tikamp.
Huaibei
Samferdsel
I Huabei stanser Longhaibanen, Kinas viktigste jernbanelinje i øst-vest-retning, som løper fra Lianyungang til Lanzhou via blant annet Xuzhou, Kaifeng, Zhengzhou, Luoyang og Xi'an.
Irlands forsvar
Forsvarets rolle
Irlands gunstige geografiske beliggenhet, på Den europeiske unions nordvestlige grense, betyr at en ekstern trussel eller fremtidig invasjon er svært usannsynlig. Landet har lang politisk tradisjon for pasifisme i væpnede konflikter, herunder nøytralitet under annen verdenskrig, og landets militære kapasitet er derfor relativt beskjeden. Irland har imidlertid lang tradisjon for deltagelse i FN-ledede fredsbevarende operasjoner. Forsvarets oppgaver omfatter:
Skjetten
Stedet
Skjetten Sportsklubb er den lokale idrettsorganisasjonen, som driver med fotball, basketball, håndball, ishockey, svømming og volleyball. Fotball spilles på det nye kunstgressbanen (2008) i Skjettenbyen, og ved siden av er kjøpesenteret Skjettensenteret og Gjellerås skole.
Wisła-Oder-offensiven
Bakgrunn
Den sovjetiske fremrykkingen stoppet utenfor Warszawa mens Warszawaoppstanden raste, selv om sovjeterne noe senere tok forstaden Praga på Wisłas østside. Men i sør fortsatte den sovjetiske fremrykningen med tysk tilbaketrekking fra Romania, senere det resterende Balkan – og enda senere mye av Ungarn, hvor tyskerne imidlertid bet seg fast. Ved årsskiftet raste kampene særlig i slaget om Budapest, mens tyskerne forberedte en motoffensiv for å komme byen til unnsetning. I nord hadde sovjeterne tatt Baltikum, unntatt et tysk brohode som ble holdt av armégruppe nord i Kurland (se kartet). De startet også (med mindre hell) en offensiv mot Østpreussen.
Gjennombruddet
18. januar evakuerte tyskerne konsentrasjonsleiren Auschwitz vest for Kraków. 66 000 fanger ble ført bort og sendt vestover på en dødsmarsj, hvor en stor del omkom på veien. 27. januar kom de sovjetiske styrkene fram til leiren og fant flere tusen etterlatte fanger og bevisene for holocaust.
Lykaion
Lykaion (gresk: Λύκαιον ὄρος, latin: Mons Lycaeus, fransk: Mont Lycée, italiensk: Monte Liceo) er et fjell i Arkadia i Hellas.
Wuhu
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Ramvatn
Ramvatn er et vann som ligger i Valle kommune i Agder. Vannet ligger i fjelltraktene mellom Setesdal og Fyresdal som også kalles Setesdal Østhei. Ramvatn ligger rett nord for Straumsfjorden. Nord i vannet finner vi innløpet Ramvassåni som kommer fra Lisle Ramvatn. I sørenden finner vi utløpet som går videre ned i Fossevann. I lia øst for Ramvatn er Straumsgruvene lokalisert. Vannet ligger 776 meter over havet og har et areal på 32,3 hektar.
César Franck
Biografi
Det siste verket han fullførte (og et av hans største), er koral nr. 3, i a-moll. Franck døde i 1890 og ble gravlagt på Cimetière du Montparnasse i Paris.
I parken Square Samuel Rousseau i Paris er det et monument over Franck fra 1891 av Alfred Lenoir.
Heteropsis
Utseende
Middelsstore, brune sommerfugler med avrundede vinger. De har gjerne øyeflekker og ofte oransjefargede felter på vingene. Mange arter har regntids- og tørketidsformer som ser ganske ulike ut, dette gjør klassifiseringen vanskelig.
Ciril
Ciril hadde sitt utspring i en isolert fjelltopp i den søndre delen av Midgard i den nordre delen av den Gondorske regionen Lamedon, og flyter mot sør forbi byen Calembel helt fram til den møtte elva Ringló, og som en del av den elva fløt den videre mot Edhellond.
Dyseriocrania subpurpurella
Utbredelse
Den er utbredt over det meste av Europa, bortsett fra Den iberiske halvøya. I Norge er den utbredt langs kysten vest til Rogaland.
Stepperev
Utbredelse og habitat
Den trives på åpent steppeland og i semiørken, og unngår jordbruksarealer og skog.
Atferd, matvaner og reproduksjon
Stepperever er altetende, men ser ut til å foretrekke gnagere. De spiser imidlertid også store mengder insekter, fugler og platemateriale. Jaktteknikken er minner om andre revers.
Louis Vierne
Louis Victor Jules Vierne (født 8. oktober 1870 i Poitiers i Frankrike, død 2. juni 1937 i Paris) var en fransk organist og komponist.
Musiker
Louis Vierne begynte sin musikalske karriere under César Franck og Charles-Marie Widor ved musikkonservatoriet i Paris, der han vant en førstepris for orgelspill. I 1892 ble Vierne Widors assistent ved kirken Saint Sulpice. I 1900 ble han utnevnt til organist ved Paris' katedral Notre-Dame, en stilling han hadde inntil sin død – han døde faktisk av et slag han fikk mens han satt på orgelkrakken.
Lee Myung-bak
Familiebakgrunn og utdannelse
Lee har siden 19. desember 1970 vært gift med Kim Yoon-ok fra Daegu. Paret har tre døtre og en sønn sammen, foruten seks barnebarn. Lee Myung-bak er forøvrig friluftsentusiast og en habil tennisspiller og svømmer.
Yrkeskarriere
Som 29-åring ble han gitt en direktørstilling i selskapet. Tolv år etter at han ble ansatt, ble Lee administrerende direktør i en alder av 35 år i 1977, og senere styreformann i en alder av 46 år i 1988. Med dette ble han Koreas yngste administrerende direktør noensinne. Han var administrerende direktør i ti selskaper i Hyundai-konsernet før han søkte en politisk karriere i 1992. I Hyundai ble han kjent for blant annet å ha lært seg å reparere en bulldoser ved å demontere den fullstendig, finne feilen og deretter gjenoppbygge den, men ikke minst for å ha konfrontert president Chun Doo-hwan for å unngå nasjonalisering av Hyundai Motor Group. Som toppleder bygde han også opp et omfattende internasjonalt kontaktnettverk. Under Lees ledelse begynte Hyundai Engineering & Construction Co. å påta seg lukrative prosjekter i Midtøsten, og selskapet vokste fra bare 90 ansatte i 1965 til rundt 160 000 i 1988. Organisering i arbeidslivet var lenge underlagt strenge restriksjoner, og ved utgangen av 1988 var bare 22 % av den sørkoreanske arbeidsstyrken fagorganisert. Rundt 1990 kom både Hyundai, anført av Lee, og Samsung i konflikt med myndighetene, fordi de hindret ansatte i å danne fagforeninger, noe de hadde fått lovfestet rett til.
Tidlig politisk karriere
I 1995 ønsket han å stille til valg som borgermester i Seoul, men ble forbigått av tidligere statsminister Chung Won-shik i Det demokratisk-liberale partis nominasjon. Året etter ble Lee gjenvalgt til nasjonalforsamlingen, nå som representant for kretsen Jongno-gu i Seoul. Blant motkandidatene var senere president Roh Moo-hyun. Denne valgkretsen har stor innflytelse og symbolverdi i sørkoreansk politikk. Det ble etter hvert kjent at han hadde brukt store summer på sin valgkamp. Landets valglov begrenser hvor mye kandidatene har lov til å påkoste sin valgkamp. Han trakk seg fra vervet som folkevalgt i 1998, etter å ha blitt idømt en bot på 4 millioner won for å ha brutt valgloven. Det ble deretter avholdt nyvalg i kretsen, og Roh Moo-hyun ble hans etterfølger.
Utenriks- og sikkerhetspolitikk
Lee spilte en viktig rolle i å normalisere Sør-Koreas forhold til Russland. Andre nære utenlandske ledere ble tidligere statsminister Lee Kuan Yew i Singapore, statsminister Hun Sen i Kambodsja, tidligere statsminister Mahathir bin Mohamad i Malaysia, tidligere president Jiang Zemin i Kina og den tidligere sovjetiske statssjefen Mikhail Gorbatsjov. Bare i 2009 besøkte han 14 land, herunder USA og Thailand ved 11 anledninger hver, og deltok på 38 internasjonale toppmøter. Samme år ble Sør-Korea opptatt som medlem av Development Assistance Committee (DAC), som koordinerer over 90 % av verdens utviklingsbistand. Sør-Korea er det eneste av medlemslandene som har gått fra å være netto mottager til å bli giver av slik bistand. I 2010 var Seoul vertskap for G20-toppmøtet.
Center
Center kan vise til:
Hughie Gallacher
Han er en av det toppscorere gjennom tidene med sine 23 mål på 20 kamper. Kun Kenny Dalglish og Denis Law har flere mål for.
Chelsea
Perioden i Chelsea ble også kjent for en rekke disiplinære problemer for Gallacher. Han fikk blant annet en to måneders suspensjon etter å ha bannet til en dommer. Av banen gikk det ikke stort bedre og skilsmissen hans med sin første kone førte til at Gallacher gikk konkurs i 1934. I november samme år ble han solgt til Derby County for £2 750.
Død
Dagen før rettsmøte satte Gallacher inn en notis i Gateshead Coroner hvor han sa at han angret på det han hadde forårsaket, og at selv om kom til å leve til han ble 100 kom han aldri til å tilgi seg selv for å ha skadet Mattie. Senere på dagen ble han sett gående målløst omkring i byen hvor han ignorerte alle som hilste på ham.
Bengbu
Historie
I den kinesiske antikken bebodde dongyifolk dette området, og ble kalt huaiyi, etter elven Huai. I den senere Zhou-tiden og tidlig i Vår- og høstannalenes tid ble de mer og mer sinifisert. I senere del av Vår- og høst-perioden ble den en gang så mektige dongyi-staten Xu presset fra alle kanter og til slutt knust av krigene med sine naboer, som statene Chu og Wu. En annen dongyi-stat var det lille riket Zhongli, som var del av huaiyikonføderasjonen anført av staten Xu. Gravmæler for kongeslekten i Zhongli ble oppdaget og utgravd mellom 2005 og 2008 nær Fengyang.
I 1948, under den kinesiske borgerkrig, vant den kommunistiske Folkets frigjøringshær en avgjørende seier over Chiang Kai-sheks nasjonalistiske (KMT) hærstyrker nær Bengbu, under Huaihaikampanjen.
ELINOR
Nettverket drev et nettsted hvor man kunne finne informasjon om elektronisk litteratur og lenker til andre nettsteder om emnet. Man fant her også lenker til elektroniske tekster som var tilgjengelige over Internett.
Flo, fjell og fjære: Jostein Flo utforsker Vestlandet
Flo, fjell og fjære: Jostein Flo utforsker Vestlandet er en norsk dokumentarserie seks episoder som gikk på NRK2 i 2001. Den tidligere fotballspilleren Jostein Flo var programleder. Formålet med programserien var å vise fram ulike ekstremsportaktiviteter på Vestlandet, en reise på Vestlandet kombinert med en ekstrem opplevelse. Serien var bygd opp slik at Flo reiste rundt på Vestlandet til de stedene der disse aktivitetene foregikk. Med seg på turen hadde han fra tre til seks ulike aktører, alle eksperter innenfor sine aktiviteter. Flo prøver seg på en kajakktur ned ville fossestryk, fjellklatring, brevandring, skiseiling, bølgesurfing og rafting.
Josip Bozanić
Prest
Etter et år som sjelesørger, fortsatte han med studier i dogmatikk og kirkerett i Roma (1976–1985).
Fra 1986 til 1989 hadde han forskjellige ledelsesverv i bispedømmet Krk, fra 1988 til 1997 doserte han kirkerett og dogmatikk ved presteseminaret i Rijeka.
Kardinal
Han fratrådte av helsemessige grunner den 15. april 2023, i en alder av 74 år, fra embedet som erkebiskop av Zagreb. Han ble etterfulgt av sin koadjutorerkebiskop, Dražen Kutleša.
Iona-klosteret
Historie
Kellsboken, et berømt illustrert manuskript, ble produsert av munker fra Iona i årene opp til rundt 800, og så gitt til klosteret i Kells som også ble stiftet av sankt Columba. En årbok, Irlandskrøniken ble skrevet og vedlikeholdt på Iona opp til omtrent år 740. Iona ble også gravsted for kongene av Dalriada, et gælisk kongedømme i dagens Skottland. Sankt Columba kronet selv Aedan av Dalriada i år 574.
Ragnvald
Etymologi
Ronald er en opprinnelig skotsk form av navnet, og Ronaldo en portugisisk form.
Nepals geografi
Nepals nåværende grenser og størrelse
Nepals grenser danner en litt bøyd rektangel. Den østlige delen av landet ligger sør for den vestlige, og på vei fra øst til vest buer nord- og sørgrensa seg litt ekstra mot nord.
Selv om Nepal ikke har grenser mot andre stater enn India og Kina, er avstanden til Bangladesh kort over den tynne tarmen av land i Vest-Bengal og Bihar som er kjent som hønsenakken (engelsk: the Chicken Neck). På det smaleste er denne landstripa 21 km brei. Bhutan er en litt fjernere nabo, men fortsatt bare 88 km vekk i luftlinje. I tidligere århundrer har Nepal og Bhutan hatt felles grenser. En stor del av Bhutans befolkning er etniske nepalere, og forfølgelsen av dem har ført til at det fins mange flyktninger fra Bhutan i Nepal.
Fordisme
Termen «fordisme» stammer fra den amerikanske industrilederen Henry Fords samlebåndsproduksjon av biler på begynnelsen av 1900-tallet; et prinsipp utviklet for å forsyne et massemarked med generelle produkter. Fordismen hadde lenge en sosial side. Av forretningshensyn satte Ford prisen på sine biler så lav at også arbeidere gjennom avbetalingsavtaler skulle ha råd til å kjøpe bilene de selv produserte. Derfor betalte også Ford lønninger som lå over industriens gjennomsnitt. Han var foregangsmann for sosial boligbygging, hadde fokus på arbeiderhelse, og førte kampanjer for å bekjempe drukkenskap i arbeiderklassen. Under depresjonen på 1920- og 30-tallet ble imidlertid også Ford tvunget til å etterfølge alminnelige markedsmekanismer som lønnsnedlag og oppsigelser. Fordisme betegner dermed i dag hovedsakelig en standardisert produksjonsmåte.
Nepals geografi
Åsene
Det tempererte åslandskapet er ikke bare den største delen av Nepals territorium, men også det landskapet som skiller Nepal mest fra både det flate India i sør og Tibetplatået i nord. Det er for lite dyrkbar jord til den raskt voksende bondebefolkninga, og befolkningsveksten og fattigdommen går også hardt ut over de store skogene i åsene.
Om lag 1,5 millioner mennesker bor i Kathmandudalen. Folketallet vokser raskt.
Høyde og regn
Lavlandet i Terai er ekstremt fuktig og har tropisk regntid om sommeren, mens deler av Himalaya-høylandet er svært tørt, særlig i vest. Nedbøren veksler med høyden og med om områder ligger i regnskyggen av åser og fjell.
Innsjøer
Pewa Tal (Pokharasjøen) som ligger ved den populære turistbyen Pokhara, er landets nest største sjø.
Mest og minst befolka
Nepal er fattigst og minst utvikla i åsene i vest og i høyfjellet. Ås-regionen er rikere og høyere utvikla i øst, særlig i Kathmandu-dalen.
Nepals administrative inndeling
Det laveste administrative nivået heter Landsbyutviklingskomite (Village Development committee (VDC)) og kommune (Municipality). Det er 3194 VDCer og 58 kommuner i landet. (Kommunene er alle sammen byer, og lista over de 58 kommunene faller stort sett sammen med lista over de 59 byene i Nepal, se nedafor.)
Jernbanen er innretta mot India
Ved statsminister G. P. Koiralas besøk i India juni 2006 lovet Indias regjering støtte til en jernbane fra øst til vest inne i Nepal. Det er ikke klart når bygginga av denne jernbanen eventuelt vil starte.
Lite veinett
Fra slutten av Rana-perioden i 1950 til 1990 økte veinettverket fra 276 km til 7 730 km. I 1990 var fortsatt 24 av 75 distriktshovedsteder uten veiforbindelse, og måtte få forsyninger enten via bærere eller luftveien. Men det var i 1990 mulig å kjøre med bil mellom alle de største befolkningssentrene i landet. I år 2000 kom veinettet opp 1 15.308 km. I 2003 var det på 15.905 km, av det 8.573 km med fast veidekke.
Post
I et land der et stort flertall har vært analfabeter helt opp til nyere tid og der det ikke fins veier, har brevskrivning aldri vært vanlig blant flertallet. Fortsatt kan det ta et par måneder å sende et brev og få svar, og postgangen er ikke pålitelig. Likevel er posten mer brukt enn telefon og Internett, særlig på landsbygda der elektronisk kommunikasjon stort sett ikke er tilgjengelig.
Fasttelefoni
I 2004 var Indias dekning 4,07 %, Bhutans 1,82 %, Pakistans 2,95 %, Bangladeshs 0,61 %, og Myanmars 0,79 %.
Internett
I 2004 var Indias dekning 6,52 %, Bhutans 2,56 %, Pakistans 1,22 %, Bangladeshs 0,22 %, og Myanmars 0,12 %.
Skillet mellom Kathmandudalen og resten av landet
Med sine mangler viser disse talla det enorme spranget i teknologisk utvikling og infrastrukturutbygging mellom Kathmandudalen og resten av landet, særlig mesteparten av ås- og fjelldistriktene.
Skog- og landbruk
Uthogging av skog er et stort miljøproblem, både på grunn av den raskt økende og svært fattige befolkninga i åsene, som mangler strøm, brennstoff, for til husdyr osv., og den raske koloniseringa av Tarai etter at malariamedisin blei tilgjengelig.
Industrielt utnyttbare naturressurser
Nepal har enorme mengder potensielt utnyttbar hydroenergi – trolig størst i verden for et land på denne størrelsen. Problemene er at den er dyr å utbygge, blant annet fordi nettopp de områdene der potensialet er størst har vanskeligst veiforhold og dårligst flyforbindelse, og fordi elektrisitetsnettet er dårlig utbygd. Det økonomiske potensialet for eksport til India vokser stadig med Indias raske industrialisering. Men indiske investeringer har ført til politiske konflikter, fordi mange frykter for at de skal føre til at Nepals sjølstendighet blir trua og at økonomiske resurser kan plyndres av den store naboen.